Profesionālās izglītības kompetences centrs **Rīgas Dizaina un mākslas vidusskola** (saīsināti **RDMV**, tautā saukta par **"lietišķajiem"**) ir profesionālās vidējās izglītības iestāde, kas īsteno dizaina un mākslas profesionālās vidējās izglītības programmas pēc vispārējās pamatizglītības un vispārējās vidējās izglītības ieguves. Skola atrodas divās ēkās Rīgā: Krišjāņa Valdemāra ielā 139 un Lāčplēša ielā 55 (bij. Katrīnas skolas ēkā).

Vēsture
-------

Skola savus pirmsākumu saista ar 1789. gada 7. februāri, kad darbību uzsāka Rīgas Katrīnas skola (*"Katharinaeum"*) jeb Rīgas III apriņķa skola (tagad Lāčplēša ielā 55), kas joprojām ir viena no skolas ēkām. Par tagadējās skolas pirmsākumiem var uzskatīt 1919. gada 15. augustu, kad Latvijas Republikas Izglītības ministrija nodibināja **Rokdarbu darbnīcas**.

### Valsts mākslas amatniecības skolas izveide

1928. gadā Rokdarbu darbnīcu paspārnē noorganizēta **Mākslas amatniecības darbnīca**, šo gadu uzskata par skolas dibināšanas gadu, savukārt no 1931. gada 1. oktobra šeit organizēti Mākslas amatniecības kursi.

1933. gada 8. jūnijā pēc izglītības ministra un Skolu departamenta rīkojuma Izglītības ministrijas Rokdarbu darbnīcu Mākslas amatniecības kursi tika pārveidoti par patstāvīgu mācību iestādi — **Rīgas Valsts mākslas amatniecības skolu**. Skolas priekšnieks bija mākslinieks Arvīds Dzērvītis. 1935. gadā skola guva pirmo starptautisku atzinību — izstādē Briselē skolas darbi apbalvoti ar vairākiem *Grand Prix*: par audumiem un izšuvumiem un par priekšmetu izstādīšanas veidu jeb metodisko sakārtojumu. 1936. gadā skola tika pārdēvēta par **Rīgas Valsts daiļamatniecības skolu** ar trīsgadīgu programmu. Tajā darbojas aušanas, grāmatsējēju un ādas darbu, metālkalšanas, keramikas un sieviešu rokdarbu nodaļas.

### Lietišķās mākslas vidusskolas periods

1947. gadā skola sāka īstenot mācību kursu piecu gadu garumā, mācību programmā iekļāva vidusskolas vispārizglītojošos mācību priekšmetus. Izglītojamo skaits sasniedza 144. 1949./1950. mācību gada laikā Daiļamatniecības skolai tika pievienota Rīgas Tekstilmākslas vidusskola (Dzirnavu ielā 46), tā izveidojas Tekstilmākslas nodaļa. 1953. gada 15. augustā skola ieguva **Rīgas Lietišķās mākslas vidusskolas** (**RLMV**) nosaukumu. Papildu tika izveidota jauna struktūrvienība Mākslas pedagoģijas nodaļa. 1967./1968. mācību gada laikā skolas darbi eksponēti Starptautiskajā izstādē Zagrebā, kā arī PSRS izstādē Londonā. Šajā laikā izveidoja Trikotāžas apģērbu nodaļu. 1970. gadā skola sāka rīkot „atvērtās durvis", iepazīstinot ar sasniegumiem, metodiku un gaumi.

### Pārveide par Dizaina un mākslas vidusskolu

1992. gadā RLMV tika reorganizēta par **Rīgas Lietišķās mākslas koledžu** (**RLMK**) ar 5 gadu apmācību. Skola ieguva valdījumā tagadējo ēku K. Valdemāra ielā 139 un dienesta viesnīcu Ēveles ielā 2. Skolas valdījumā palika ēka Lāčplēša ielā 55. 1996. gadā ēkā K. Valdemāra ielā 139 darbu uzsāka rokdarbu, trikotāžas, stikla apstrādes, ādas apstrādes, dekoratīvās noformēšanas, modelēšanas un konstruēšanas nodaļas, kā arī zīmēšanas, gleznošanas klases un bibliotēka. Uz skolu pārcēlās arī vispārizglītojošo mācību priekšmetu klases no Stabu ielas 14. Ēkā Lāčplēša ielā 55 darbu turpināja metālapstrādes, koktēlniecības, keramikas un tēlniecības nodaļas.

2002. gada 7. janvārī RLMK kļuva par **Rīgas Dizaina un mākslas vidusskolu** ar četru gadu apmācības programmu. No 2013./2014. mācību gada skola sāka piedāvāt izglītības programmas izglītojamajiem ar vidusskolas izglītību (ar mācību ilgumu 2 gadi). 2015. gada 3. novembrī Rīgas Dizaina un mākslas vidusskola ieguva profesionālās izglītības kompetences centra (PIKC) statusu un jaunu nosaukumu — **Profesionālās izglītības kompetences centrs "Rīgas Dizaina un mākslas vidusskola"**.

Atsauces
--------

1. ↑  «Mērķis, misija, vīzija». Rīgas Dizaina un Mākslas vidusskola. Skatīts: 2018. gada 1. oktobrī.
2. 1 2 3 4 5  «Vēsture». Rīgas Dizaina un Mākslas vidusskola. Skatīts: 2018. gada 1. oktobrī.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Rīgas pilsētas vispārizglītojošās skolas |
| --- |
|  |
| Valsts ģimnāzijas | 
* 1.
* 2.
* 3.
* Āgenskalna
* Klasiskā
* Vācu

 |
|  |
| Ģimnāzijas | 
* Angļu
* *Centra* a
* *Pļavnieku* a
* Ziemeļvalstu
* Zolitūdes

 |
|  |
| Liceji | 
* Franču
* Puškina

 |
|  |
| Vidusskolas | 
* 6.
* 10.
* 13.
* 15.
* *17.* a
* 21.
* 22.
* 25.
* 28.
* *29.* a
* 31.
* 33.
* 34.
* 40.
* 41.
* 45.
* 47.
* 49.
* 51.
* *53.* a
* *60.* a
* *61.* a
* *62.* a
* 64.
* 66. speciālā
* *68.* a
* 71.
* 72.
* 75.
* 80.
* 84.
* 86.
* 88.
* 89.
* 92.
* 93.
* 95.
* 96.
* *99.* a
* *100.* a
* Anniņmuižas
* Arkādijas
* Centra humanitārā
* Š. Dubnova Ebreju
* Hanzas
* Herdera Grīziņkalna
* Imantas
* Juglas
* I. Kozakēvičas Poļu
* *Krievu* a
* Kultūru
* Ķengaraga
* Lietuviešu
* N. Draudziņas
* Ostvalda
* *J. Poruka*a
* Purvciema
* Rīnūžu
* *Šampētera*a
* Teikas
* Ukraiņu
* Ziepniekkalna
* RTU inženierzinātņu

 |
|  |
| Mākslas vidusskolas | 
* Nacionālā Mākslu vidusskola
	+ J. Rozentāla Mākslas
	+ Doma kora
	+ E. Dārziņa mūzikas
	+ Baleta skolas
* Jāz. Mediņa mūzikas
* Dizaina un mākslas
* *Mūzikas*a

 |
|  |
| Internātvidusskolas | 
* Strazdumuižas

 |
|  |
| Vakara vidusskolas | 
* 9.
* 14.
* *18.*a
* Raiņa
* R. Šmēlinga

 |
|  |
| Tālmācības vidusskolas | 
* 1.

 |
|  |
| Pamatskolas | 
* 1. Kristīgā
* 11. (A. Pumpura)
* *24.*a
* 46.
* 63.
* 65.
* 69.
* 74.
* 85.
* Austrumu
* *Avotu*a
* Čiekurkalna
* Daugavgrīvas
* Iļģuciema
* J. Kupalas Baltkrievu
* Baltmuižas
* Bolderājas Jaunā
* F. Brīvzemnieka
* Centra daiļamatniecības
* *Ezerkrastu* a
* Igauņu
* Jaunciema
* O. Kalpaka Tautas daiļamatu
* Mežciema
* Pārdaugavas
* Pļavnieku
* Rīdze
* Valdorfskola
* S. Žoltoka

 |
|  |
| Sākumskolas | 
* Āgenskalna
* *Centra* a
* *Iļģuciema*a
* *Imantas*a
* *Sarkandaugavas*a
* *Mežaparka*a
* Valodiņa
* V. Zālīša

 |
|  |
| 
* a bijusī skola

 |

 |